# name
Ressenya de Manuel des langues romanes (2014)

# metadata.dc.description.abstract[].value
En el deixant de l'obra col·lectiva dirigida per Martin Maiden, John Charles Smith i Adam Ledgeway, The Cambridge History of the Romance Languages (amb dos volums: Structures, 2011; Contexts, 2013), el llibre que coediten ara els professors Ledgeway i Maiden segueix unes pautes similars a l'anterior i pretén projectar llum sobre els aspectes més diversos referits a les llengües romàniques: història lingüística, tipologia, classificació, atenció específica a llengües majors, varietats menors, dialectes, descripció comparada d'estructures (fonètica i fonologia, morfologia i sintaxi, lèxic i semàntica), síntesis sobre orientacions d'estudi més recents (com la pragmàtica i l'anàlisi del discurs). Tal com adverteixen els editors a la introducció (p. liii-liv), nombroses i valuoses obres anteriors, escrites en alemany o en llengües romàniques, des dels clàssics de la lingüística romànica com Meyer-Lübke fins a les més recents enciclopèdies de la disciplina (LRL, RSG), «are not immediately accessible to all scholars» (p. liii), de manera que aquest nou recull coral en anglès, la llengua global de la ciència, s'adreça a afeccionats i estudiosos de la lingüística romànica i, en general, de la diversitat de llengües al món.

# metadata.dc.rights[].value
cc-by-nc-nd (c) Gargallo Gil, José Enrique, 2019

# metadata.dc.source[].value
Articles publicats en revistes (Filologia Clàssica, Romànica i Semítica)

# metadata.dc.title[].value
Ressenya de Manuel des langues romanes (2014)